Politiet jakter isbil-ranere i Larvik
- En bil kom bak isbilen og blinket slik at den stoppet. Da kom to maskerte menn ut og truet føreren med et skytevåpen, forteller operasjonsleder Marius Knudsen. Han sier til VG at ranerne fikk med seg et ukjent pengebeløp før de stakk fra stedet mot Tjøllingveien. Ranerne kjører en sort eller mørk eldre BMW personbil med sotede vinduer. Bilen har trolig ikke registeringsnummer foran. - Vi vet ikke hvor bilen har kjørt, så vi søker i områdene, opplyser Knudsen og legger til at de har nesten alle tilgjengelige mannskaper ute. Sjåføren av isbilen klarte selv å melde fra til politiet klokken 18.52. - Han er ikke fysisk skadet, og er tatt til avhør på Larvik politisasjon, sier Knudsen til VG. Politiet ønsker å komme i kontakt med vitner som har kjørt bak den gule isbilen på Rauanveien i Larvik, ca kl 1850. Gjerningsbilen, en sort BMW personbil, skal ha blinket med lys og tutet, da den kjørte bak isbilen.
To maskerte menn med våpen ranet i kveld en isbil i Larvik, opplyser Vestfold politidistrikt.